Freden i Guadalupe Hidalgo

Freden i Guadalupe Hidalgo  (spansk: Tratado de Guadalupe Hidalgo)«Treaty of Guadalupe-Hidalgo [Exchange copy»], National Archives Catalog. US National Archives. 2. februar 1848. var en fredsavtale som avsluttet den meksikansk-amerikanske krigen mellom USA og Mexico. Den ble undertegnet 2. februar 1848 i Villa de Guadalupe Hidalgo, en forstad til Mexico by.«On this day, the Treaty of Guadalupe Hidalgo is signed», The National Constitution Center, 2. februar 2024

Etter nederlaget til hæren og hovedstadens fall i september 1847, inngikk Mexico fredsforhandlinger med den amerikanske utsendingen, Nicholas Trist. Den resulterende traktaten krevde at Mexico skulle avstå 55 prosent av sitt territorium, herunder de nåværende amerikanske delstatene California, Nevada, Utah, det meste av Colorado, New Mexico og Arizona, og en liten del av Wyoming. Mexico ga også fra seg alle krav for Texas og anerkjente Rio Grande som den sørlige grensen til Texas. 

Som kompensasjon betalte USA 15 mill. dollar til Mexico og overtok 3,25 millioner dollar i gjeld som Mexico hadde til borgere av USA. Meksikanske borgere bosatt i de annekterte områdene fikk valget mellom å relokalisere seg til Mexico eller statsborgerskap i USA med fulle rettigheter. «Treaty of Guadalupe Hidalgo (1848)», U.S. National Archives, Milestone Documents. 25. juni 2021. Over 90% valgte det siste. Til sammen måtte Mexico gi slipp på rundt 1,36 millioner km². Den nye grensen mellom USA og Mexico ble elven Rio Grande.

Det amerikanske senatet ratifiserte traktaten med en avstemming på 38–14. Motstanderne av denne traktaten ble ledet av Whig Party, som hadde motsatt seg krigen og avvist manifest destiny («skjebnesbestemmelse»)«America's Manifest Destiny», Smithsonian Institution som ideologisk begrunnelse generelt, og avviste denne utvidelsen spesielt. Mengden land oppnådd av USA fra Mexico ble ytterligere økt på grunn av Gadsden-avtalen i 30. desember 1853, som avsto deler av dagens sørlige Arizona og New Mexico til USA.«Gadsden Purchase, 1853–1854», Office of the Historian

 Referanser 

 Eksterne lenker 



Kategori:Mexicos historie
Kategori:USAs historie
Kategori:1848 i Mexico
Kategori:Traktater av 1848
Kategori:1848 i USA